Italiano: La vita è una ruota

Dicono che la vita è una ruota, ma non è mica vero; la vita non gira per niente affatto, non cambia mai niente, nella vita. Avete mai fatto caso che i vecchi di quando eravate giovani erano uguali a quelii di adesso? La stessa tristezza, gli stessi nasi che colano, le bave ai lati della bocca, le rughe, i capelli bianchi e le teste calve; le donne più brutte degli uomini, gli uomini più prepotenti delle donne; tutto è uguale a quei tempi. E i giovani? Anche i giovani sono sempre quelli: la stessa presunzione, la stessa pretesa di essere stati loro i primi a sapere come si vive, a scoprire la bellezza e la bruttezza del mondo, insieme con l’amore e la voglia di ribellione, di vendicare le ingiustizie, il disprezzo per i vecchi e le loro lentezze, le loro debolezze; e non è perché i giovani invecchiano e lasciano il posto a degli altri: no, i giovani sono proprio gli stessi, non invecchiano mai e anche i vecchi non sono mai stati giovani; se mai che la vita è una ruota, è una ruota ferma. Ma sembrerebbe piuttosto un palazzo con tante stanze, in ogni stanza ci sei tu: quando sei nato, quando sei andato a scuola la prima volta, quando  ti sei laureato, quando ti sei sposato, quando sei andato a lavorare, quando sei andato in pensione, quando hai rubato, quando ti hanno derubato, quando hai fatto la fame,quando sei andato in prigione, quando ti sei ammalato, quando sei morto. Fermo in quell’azione, continui ad esserci e a fare le stesse cose, anche quando te ne sei andato. Forse, con le chiavi giuste, potresti entrare in tutte queste stanze per una seconda o terza volta, e scoprire poi che anche le stanze delle altre persone sono uguali, o quasi. Siamo tutti figli di qualcuno uguale a noi e perciò siamo lui e possiamo fare solo e sempre le stesse cose.

Ligure: A vitta a l’é unna reua

Dixan che a vitta a l’é unna reua, ma no l’é miga vea; a vitta a no gia pe nint’afæto, no cangia mai ninte, inta vitta. No gh’ei mai dæto a mente che i vegi de quand’ëi zoeni ean pægi à quelli de oua? A mæxima tristessa, i mæximi nasi che coa, e baisse da-e bande da bocca, e rappe, i cavelli gianchi ò e teste peiæ; e dònne ciù brutte che i òmmi, i òmmi ciù prepotenti che e dònne: tutto o l’é pægio à quelli tempi. E i zoeni? I zoeni ascì en delongo quelli: o mæximo presummî, a mæxima preteisa d’ëse stæti lô i primmi à savei comme se vive, à descreuve a bellessa e a bruttessa do mondo, insemme con l’amô e a coæ de rebellion, de vengiâ e ingiustiçie, o desprexo pe-i vegi e e seu lentesse, e seu debolesse; e no l’é perché i zoeni vëgnan vegi e lascian o pòsto à di atri: na, i zoeni son pròpio delongo i mæximi, no invegiscian mai e i vegi ascì, no son mai stæti zoeni; se mai che a vitta a l’é unna reua, a l’é unna reua ferma. Ma a parrieiva ciufito un palaçio, con tante stançie, inte ògni stançia ti gh’ê ti: quande t’ê nasciuo, quande t’ê anæto à scheua pe-a primma vòtta, quande ti t’ê laureou, quande ti t’ê maiou, quande t’ê anæto à travaggiâ, quande t’ê anæto in penscion, quande t’æ arröbou, quande t’an arröbou, quande t’æ fæto a famme, quande t’ê anæto in galea, quande ti t’ê ammoutio, quande t’ê mòrto. Fermo inte quella açion, ti continui à ësighe e à fâ e mæxime cöse, anche quande ti te n’ê anæto. Fòscia, co-e ciave giuste, ti porriësci intrâ inte tutte ste stançie pe unna segonda ò unna tersa vòtta; e descreuve dapeu che anche e stançie de atre persoñe son pæge, ò pöcoassæ. Semmo tutti figgi de quarchedun pægio à niatri e donca semmo lê e poemmo fâ solo e delongo e mæxime cöse.